**Pkp.**

**Eelnõu nr.**

**I lugemine**

*koosseisuline häälteenamus*

VIIMSI VALLAVOLIKOGU

**MÄÄRUS**

Viimsi 20. juuni 2017 nr

**Viimsi valla arengukava ja**

**eelarvestrateegia aastateks 2018-2022**

**vastuvõtmine**

Määrus antakse kohaliku omavalitsuse korralduse seaduse § 22 lõike 1 punkti 7 ning § 37² lõike 7 alusel.

**§ 1. Arengukava ja eelarvestrateegia vastuvõtmine**

Võtta vastu Viimsi valla arengukava aastateks 2018–2022 koos eelarvestrateegiaga aastateks 2018-2022, vastavalt määruse lisale.

**§ 2. Rakendussätted**

Lõpetada Viimsi Vallavolikogu 09. oktoobri 2014 määruse nr 16 „Viimsi valla arengukava 2014-2020“ ja Viimsi Vallavolikogu 31. märtsi 2015 määruse nr 6 „Viimsi valla eelarvestrateegia aastateks 2016-2020“ kehtivus 31. detsembril 2017.

………………………

Vallavolikogu esimees

Eelnõu esitaja: Viimsi Vallavalitsus, rahandusamet

Eelnõu koostaja: Tähve Milt, rahandusameti finantsist

Kooskõlastanud:

Rein Loik Randar Lohu Kristi Tomingas

Vallavanem Rahandusameti juhataja Vallasekretär

**Lisa - Viimsi valla arengukava ja eelarvestrateegia 2018 – 2022**

**Seletuskiri**

Viimsi Vallavolikogu määruse „Viimsi valla arengukava ja eelarvestrateegia aastateks 2018 – 2022 vastuvõtmine“ eelnõu juurde

1. **Sissejuhatus**

Käesolev Viimsi valla arengukava ja valla eelarvestrateegia 2018 – 2022, on peamised alusdokumendid valla jätkusuutlikuks arenguks. Praegu kehtiva arengukava ja eelarvestrateegia perioodid vajavad uuendamist. Vajalik on kehtivuse perioodiks vähemalt neli eelseisvat aastat (loetuna 15. oktoobrist).

1. **Eesmärk**

Arengukava ja eelarvestrateegia on vallas seni vastu võetud erinevatel aegadel ja nad ei ole kattunud periooditi. Eesmärgiks on viia mõlemad arengudokumendid ühte dokumenti. See on vajalik, et nad kattuksid ja nende muutmine toimuks ühistel alustel. Viimastel aastatel on toimunud valla arengus olulised muutused. Kiiremini on kasvanud elanike arv ja sealt surve hariduse taristu laiendamiseks. Oluliselt on muutunud seadusandlus (KOFS rakendussätted), millega valla finantsvõimekus tõuseb. Uue arengukavaga järgitakse muutusi ja suundi valla arengus ning eelarvestrateegiaga saab neid olulisi muutusi toetada.

1. **Eelnõu sisu ja võrdlev analüüs**

Arengukava eelmine versioon oli perioodiks 2014 – 2020. Alates 2018. aastast oleks arengukava perioodiks 2018, 2019 ja 2020, mis aga ei vasta KOKS § 37² lõikes 3 toodud nõutele. Sama ka eelarvestrateegiaga, mis ka kataks perioodi 2018, 2019 ja 2020. Seega eelmiste versioonidega pikeneb mõlema dokumendi periood kuni 2022 ja sellega on tagatud alates 2018. aastast periood vähemalt 5 eelseisvat aastat. Võrreldes eelmiste versioonidega olid mõlemas dokumendis erinevused eesmärkide ja nende elluviimise maksumustes. Uue arengukava ja eelarvestrateegiaga viiakse aga kattuvus maksimaalseks eelpool toodud teemades.

1. **Määruse mõjud**

Määruse vastuvõtmisel paraneb valla finantsvõimekus ja korrastub selle täitmine ja jälgimine. Määruse vastuvõtmisel ühtlustuvad mitmete valdkondade arengukavad. Paraneb valla arenguliste dokumentide kooskõla.

1. **Määruse rakendamiseks vajalikud kulutused ja määruse rakendamise eeldatavad tulud**

Määruse rakendamine ei too vallale kaasa täiendavaid kulutusi ja muid rahalisi kohustusi. Määruse rakendamine ei ole seotud teatud tulude kasvu, ega lisatuludega. Uus arengukava ja sellesse integreeritud eelarvestrateegia annab aga vallale täiendava võimaluse rahaliste kohustuste võtmiseks, ilma et see kahjustaks valla finantsvõimekust ja täiendavate kohustuste võtmine oleks ka kooskõlas seadusandlusega.

1. **Eelnõu kooskõlastamine**

Arengukava ja eelarvestrateegia eelnõu on volikogus 2-l lugemisel.

Peale esimest lugemist Viimsi Vallavalitsusel korraldada arengukava ja eelarvestrateegia materjalide avalikustamine ja avalik arutelu järgmiselt:

1) Avalik väljapanek toimub ajavahemikul 25. juuni - 31. juuli 2017 Viimsi valla veebilehel;

2) Avalik arutelu toimub 2. august Viimsi Vallavalitsuses, Nelgi tee 1, algusega kell 16.00;

3) Ettepanekuid saab esitada avaliku väljapaneku kestel kuni 31. juuli 2017 kella 17.00-ni kirjalikult Viimsi Vallavalitsusele aadressil Nelgi tee 1, Viimsi vald või e-posti aadressil: arengukava@viimsivv.ee .

Eelnõu menetlemise juhtivkomisjoniks on vallavolikogu eelarve- ja arengukomisjon.

Koostas:

Tähve Milt

finantsist